CELEX: 32021D0792
Language: lt
Date: 1620259200000
Title: Tarybos sprendimas (ES) 2021/792 2021 m. gegužės 6 d. dėl pozicijos, kurios Europos Sąjungos vardu turi būti laikomasi Jungtiniame ekologiškų produktų komitete, įsteigtame Europos Sąjungos ir Čilės Respublikos susitarimu dėl prekybos ekologiškais produktais, dėl Jungtinio ekologiškų produktų komiteto darbo tvarkos taisyklių priėmimo

2021 5 17   
               
               
                  LT
               
               
                  Europos Sąjungos oficialusis leidinys
               
               
                  L 171/4
               
            
         TARYBOS SPRENDIMAS (ES) 2021/792
         2021 m. gegužės 6 d.
         dėl pozicijos, kurios Europos Sąjungos vardu turi būti laikomasi Jungtiniame ekologiškų produktų komitete, įsteigtame Europos Sąjungos ir Čilės Respublikos susitarimu dėl prekybos ekologiškais produktais, dėl Jungtinio ekologiškų produktų komiteto darbo tvarkos taisyklių priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu (ES) 2017/2307 (1) Sąjunga sudarė Europos Sąjungos ir Čilės Respublikos susitarimą dėl prekybos ekologiškais produktais (toliau – Susitarimas), kuris įsigaliojo 2018 m. sausio 1 d.;
                  
               
                     (2)
                  
                  
                     Susitarimo 8 straipsniu įsteigiamas Jungtinis ekologiškų produktų komitetas (toliau – Jungtinis komitetas), kurio paskirtis – administruoti Susitarimo taikymą ir priimti reikiamus sprendimus, kad Susitarimas būtų įgyvendinamas ir gerai veiktų. Pagal to straipsnio 5 dalį Jungtinis komitetas turi priimti savo darbo tvarkos taisykles;
                  
               
                     (3)
                  
                  
                     tikslinga nustatyti poziciją, kurios Europos Sąjungos vardu turi būti laikomasi Jungtiniame komitete, dėl to komiteto darbo tvarkos taisyklių, nes tos taisyklės bus privalomos Sąjungai;
                  
               
                     (4)
                  
                  
                     Sąjungos pozicija Jungtiniame komitete turėtų būti grindžiama Jungtinio komiteto sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Europos Sąjungos vardu turi būti laikomasi Jungtiniame ekologiškų produktų komitete, įsteigtame Europos Sąjungos ir Čilės Respublikos susitarimu dėl prekybos ekologiškais produktais, dėl to komiteto darbo tvarkos taisyklių priėmimo grindžiama Jungtinio ekologiškų produktų komiteto sprendimo projektu (2).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. gegužės 6 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2017 m. spalio 9 d. Tarybos sprendimas (ES) 2017/2307 dėl Europos Sąjungos ir Čilės Respublikos susitarimo dėl prekybos ekologiškais produktais sudarymo (OL L 331, 2017 12 14, p. 1).
         
            (2)  Žr. dokumentą ST 7778/21 (http://register.consilium.europa.eu).